Държавен вестник, бр. 61, 2010 г., стр. 7

БРОЙ  61	
Д Ъ Р Ж А В Е Н  В Е С Т Н И К 	
СТР.  7  
2. данни от разрешителното за водовземане 
или от договора за предоставена водна услуга;
3. индивидуални емисионни ограничения на 
всички характерни показатели на отпадъчните 
води по потоци и места на заустване;
4. срок за достигане на индивидуалните 
емисионни ограничения;
5. количества на заустваните отпадъчни 
води – максимално часови, средноденонощни 
и годишни.
(5) Условията, при които се издават разре­
шителните, се определят с наредбите по чл. 135, 
ал. 1, т. 1а и 2 и се оформят като приложе­
ние – неразделна част от разрешителното.“
5. Алинея 7 се отменя.
§ 30. В чл. 57 се правят следните изменения 
и допълнения:
1. В ал. 1 т. 2а се отменя.
2. Създават се ал. 3 и 4:
„(3) Разрешителните за ползване на воден 
обект за изземване на наносни отложения се 
издават за срока на прилагане на действащия 
в момента на издаване на разрешителното 
план за управление на речния басейн и се 
преразглеждат ежегодно във връзка с оцен­
ката на съотношението на годишния обем за 
изземване и годишната възможност на реката 
да възстанови наносните отложения в участъка. 
(4) Разрешителните за ползване на воден 
обект за заустване на отпадъчни води по 
чл. 46, ал. 1, т. 3, буква „а“ се издават за срок 
до въвеждането в експлоатация на обекта/
канализационната система.“
§ 31. В чл. 58 се правят следните изменения 
и допълнения: 
1. В ал. 1:
а) в текста преди т. 1 думите „ако собстве­
никът или ползвателят на недвижим имот има 
намерение да извърши следните дейности“ 
се заменят със „за извършване на следните 
дейности:“;
б) създават се т. 3, 4, 5 и 6:
„3. въздушно преминаване на съоръжения;
4. поддържане проводимостта на некоригира­
ни речни легла извън границите на населените 
места с цел почистване от храсти, дървесна 
растителност, битови и строителни отпадъци, 
когато не се нарушава естественото състояние 
на бреговете и дъното на реката и когато не 
попада в зони по чл. 119а, ал. 1, т. 5, обявени 
за опазване на местообитания и биологични 
видове;
5. изграждане на съоръжения за мониторинг 
на подземните води съгласно одобрената от 
компетентния орган програма за мониторинг;
6. хидрогеоложки проучвания, извън посо­
чените в чл. 46, ал. 1, т. 1, буква „в“.“
2. Алинеи 2 и 3 се изменят така:
„(2) В случаите по ал. 1 кандидатът предста­
вя справка за планираните от него дейности, 
която включва:
1. местоположение;
2. обем и характер на дейността;
3. мерки, които се предвиждат за опазването 
на водите и водния обект;
4. срок за изпълнение на дейността.
(3) Ако директорът на басейновата дирекция 
прецени, че планираната дейност не отгова­
ря на изискванията на ал. 1, той уведомява 
собственика в рамките на срока по ал. 1 за 
необходимостта от издаване на разрешително.“
3. Създава се ал. 4:
„(4) Директорът на басейновата дирекция в 
рамките на срока по ал. 1 може да предписва 
условия и/или ограничения, при които да се 
осъществява дейността, във връзка с изпълне­
ние на изискванията за опазване на водите, 
регламентирани с наредбите, методиките и 
ръководствата по чл. 135.“ 
§ 32. Член 59 се изменя така:
„Чл. 59. (1) Разрешителното се издава въз 
основа на:
1. документите по чл. 60, и 
2. официални и актуални данни от ме­
теорологични, хидроложки, хидрогеоложки, 
хидрохимични и други инженерни проучвания.
(2) Когато за издаване на разрешителното 
се изисква представянето на инвестиционен 
проект по смисъла на Закона за устройство 
на територията, същият се подготвя от лица, 
които притежават професионална квалификация 
„магистър-инженер“ по специалността, свързана 
с вида на исканото разрешително, и са реги­
стрирани по реда на Закона за камарите на 
архитектите и инженерите в инвестиционното 
проектиране.“
§ 33. Член 60 се изменя така:
„Чл. 60. (1) За откриване на процедура за 
издаване на разрешително кандидатите подават 
заявление по образец, одобрен от министъра на 
околната среда и водите, в което се посочват:
1. данните по чл. 56, ал. 1, т. 4 – 9;
2. адрес за кореспонденция, включително 
електронен адрес – при наличие на такъв;
3. телефон и факс за връзка с физическото 
лице или с лицето, което управлява и предста­
влява дружеството по чл. 56, ал. 1, т. 4;
4. параметрите на исканото използване;
5. номерът на решението на министъра на 
околната среда и водите или на директора на 
съответната регионална инспекция по околната 
среда и водите по оценка на въздействието 
върху околната среда или за преценка, че не 
е необходимо извършването на оценка на въз­
действието върху околната среда, или за оценка 
за съвместимост, когато такива се изискват 
съгласно Закона за опазване на околната среда 
и Закона за биологичното разнообразие.
(2) Към заявлението по ал. 1 се прилагат:
1. заверен документ за платена такса за 
издаване на разрешителното;
2. актуална скица или карта за имотите, в 
които ще се извършва дейността, заверена от 
съответния компетентен орган;